מאשה גסן

מאשה גֶסֶן (באנגלית: Masha Gessen; ברוסית: Мария Александровна Гессен; נולדה ב-13 בינואר 1967) היא עיתונאית, סופרת ומתרגמת אמריקאית-רוסית, ופעילה לזכויות להט"ב. החל מ-2020 גסן מזדהה כא-בינארי ובכינוי הגוף "they". היא נולדה למשפחה יהודית במוסקבה בשנת 1967. אמה הייתה מתרגמת ומבקרת ספרות ואביה מדען מחשב. בשנת 1981 היגרה עם משפחתה לארצות הברית במסגרת התכנית ליישוב פליטים. בשנת 1996 שבה לרוסיה לעבוד בעיתונאות. ב-2013 בעקבות התגברות ההומופוביה ברוסיה וחוקים המגבילים זכויות להט"ב חזרה גסן לארצות הברית. גסן כותבת בעיקר באנגלית אך גם ברוסית. בנוסף לכתיבת מספר ספרי עיון, מאמרים של גסן הופיעו בעיתונים וכתבי עת כמו הניו יורק טיימס, The New York Review of Books, הוושינגטון פוסט, הלוס אנג'לס טיימס, ניו ריפבליק, ניו סטייטסמן, גרנטה, סלייט, ואניטי פייר, הארפרז, הניו יורקר ו-U.S. News & World Report. מ-2017 גסן חלק מסגל הכותבים של הניו יורקר. היא מבקרת חריפה של משטרו של ולדימיר פוטין ופעילה למען זכויות להט"בים. בספטמבר 2012 בהיותה עורכת ראשית של המגזין הוותיק ביותר ברוסיה - מגזין הטבע ווקרוג סווטה - סירבה גסן לשלוח כתב לסקור אירוע למען שמירת הטבע של החברה הגאוגרפית הרוסית בהשתתפות פוטין, בנימוק שמדובר בניצול פוליטי של פעילות למען איכות הסביבה. בעקבות זאת פוטרה גסן מתפקידה. לאחר מכן הזמין אותה פוטין לפגישה יחד עם מו"ל המגזין והציע לה לחזור לעבודתה, גסן סירבה להצעה. באותו חודש גסן מונתה למנהלת השירות הרוסי של רדיו אירופה החופשית, תחנת רדיו במימון ממשלת ארצות הברית המשדרת מפראג. זמן קצר לאחר שהוכרז המינוי פוטרו יותר מ-40 אנשי צוות הרדיו. התחנה גם איבדה את רישיון השידור שלה ברוסיה. ב-2013 לאחר שחזרה לארצות הברית לימדה בבארד קולג' (אנ'), באמהרסט קולג' (אנ') ובאוניברסיטת העיר ניו יורק. היא גם עבדה כמתרגמת עבור סדרת הטלוויזיה האמריקאים. באוגוסט 2023 פתחה רוסיה תיק פלילי נגד גסן באשמת הפצת "מידע כוזב" על פעולות הצבא הרוסי באוקראינה לאחר שדנה בזוועות בעיר בוצ'ה שבאוקראינה במהלך ראיון עם העיתונאי הרוסי יורי דוד. בדצמבר 2023 דווח כי גסן מופיעה ברשימת המבוקשים המקוונת של משרד הפנים הרוסי. באוגוסט 2023 הודיעה קרן היינריך בל (אנ') על זכיית גסן בפרס חנה ארנדט למחשבה פוליטית. בדצמבר, ימים לפני מתן הפרס, הודיע הקרן כי הוא חוזרת בה לאחר פרסום מאמר של גסן על מלחמת חרבות ברזל ב"ניו יורקר" ב-9 בדצמבר. במאמר נכתב כי תרבות הזיכרון של גרמניה בנוגע לשואה משמשת "מכשיר פוליטי המופעל בציניות" על ידי מפלגת אלטרנטיבה לגרמניה כדי לפגוע במהגרים מוסלמים. גסן גינתה את הזוועות שביצע חמאס בפיגוע ב-7 באוקטובר, אך גם מתחה ביקורת על ההפצצות הישראליות על רצועת עזה, שלדעתה היו הרסניות ביותר, וניתנות להשוואה לגטו מזרח אירופה ש"חוסל" על ידי הנאצים. אף על פי כן הפרס הוענק לגסן בטקס מצומצם. לגסן אזרחות רוסית ואמריקאית. ב-2013 נישאה גסן לדריה אורשקינה. היא אם לשלושה ילדים – בנה הבכור שנולד ב-1997 ברוסיה ואומץ על ידיה בשנת 2000 מבית יתומים לילדים שנולדו לאמהות נשאיות HIV, ובת ובן נוספים שילדה מתרומת זרע. גסן התגלתה כנשאית של מוטציית BRCA ועברה מסטקטומיה ב-2005. החל מ-2020 גסן מזדהה כא-בינארי ובכינוי הגוף "they". Masha Gessen (1993). The Rights of Lesbians and Gay Men in the Russian Republic. International Gay & Lesbian Human Rights Comm. pp. 60. ISBN 978-1-884955-13-6. Masha Gessen, ed. (1995). Half a Revolution: Contemporary Fiction by Russian Women. Cleis Press. pp. 269. ISBN 978-1-57344-006-6. Masha Gessen (1997). Dead Again: The Russian Intelligentsia after Communism. Verso. pp. 211. ISBN 978-1-85984-147-1. Masha Gessen (2004). Ester and Ruzya: How My Grandmothers Survived Hitler's War and Stalin's Peace. Dial Press Trade Paperback. pp. 384. ISBN 978-0-385-33605-5. תורגם לעברית בשם: מאשה גסן,"אסתר ורוזיה כיצד שרדו שתי הסבתות שלי את שנות המלחמה של היטלר ואת שנות השלום של סטלין" מילים הוצאה לאור, 2007 Masha Gessen (2008). Blood Matters: From Inherited Illness to Designer Babies, How the World and I Found Ourselves in the Future of the Gene. Houghton Mifflin Harcourt. pp. 336. ISBN 978-0-15-101362-3. (a New York Times Notable Book of the year) Masha Gessen (2009). Perfect Rigor: A Genius and the Mathematical Breakthrough of the Century. Houghton Mifflin Harcourt. pp. 256. ISBN 978-0-15-101406-4. (about Grigori Perelman) תורגם לעברית בשם: מאשה גסן, חידת פרלמן, ספרי עליית הגג, 2012. Masha Gessen (2012). The Man Without a Face: The Unlikely Rise of Vladimir Putin. Riverhead Hardcover. pp. 304. ISBN 978-1-59448-842-9. תורגם לעברית בשם: מאשה גסן, פוטין: האיש ללא פנים, על ידי מיכל קירזנר אפלבום, בהוצאת ידיעות ספרים, ספרי עליית הגג, 2012. מדיה וקבצים בנושא מאשה גסן בוויקישיתוף מאשה גסן, ברשת החברתית פייסבוק מאשה גסן, ברשת החברתית אקס (טוויטר) מאשה גסן, ברשת החברתית אינסטגרם מאשה גסן, ברשת החברתית Goodreads ליזה רוזובסקי, למאשה גסן, מהאינטלקטואלים הבולטים בארה"ב, יש כמה דברים לומר שלא נאהב לשמוע, באתר הארץ, 10 בינואר 2024 מאשה גסן, דף שער בספרייה הלאומית Review of Blood Matters, The Independent Groskop, Viv (2008-07-04). "Masha's choice". The Guardian (באנגלית בריטית). ISSN 0261-3077. נבדק ב-2023-12-21. Amos, Howard (2012-09-05). "Putin to pilot hang-glider at head of endangered Siberian crane migration". The Guardian (באנגלית בריטית). ISSN 0261-3077. נבדק ב-2023-12-20. Masha Gessen, Flying Putin, Fired Editor, Latitude, ‏2012-09-10 (באנגלית) מאשה גסן, בחדרי חדרים עם פוטין Corey Flintoff, Radio Liberty To Stop AM Radio Broadcasts In Russia, NPR, ‏October 18, 2012 Nikolaus von Twickel, Radio Liberty's Fate Unclear, The Moscow Times, ‏2012-10-18 (באנגלית) Thomas, June (2016-04-21). "The Art of the Perfect Subtitle". Slate (באנגלית אמריקאית). ISSN 1091-2339. נבדק ב-2023-12-20. Tom Barkley, Russia brings new charges against jailed journalists Alsu Kurmasheva and Maria Ponomarenko, issues arrest warrant for exiled journalist Masha Gessen, Committee to Protect Journalists, ‏2023-12-14 (באנגלית אמריקאית) The Moscow Times, Russia Opens Criminal Case Against Journalist Masha Gessen Over Ukraine War ‘Fake News', The Moscow Times, ‏2023-11-23 (באנגלית) Russia Puts Prominent Russian-American Journalist on Wanted List, Voice of America, ‏2023-12-09 (באנגלית) Connolly, Kate (2023-12-14). "Award ceremony suspended after writer compares Gaza to Nazi-era Jewish ghettos". The Guardian (באנגלית בריטית). ISSN 0261-3077. נבדק ב-2023-12-20. Wagner, Laura (2023-12-14). "Masha Gessen won a 'political thought' prize. Then they wrote on Gaza". Washington Post (באנגלית אמריקאית). ISSN 0190-8286. נבדק ב-2023-12-20. Gessen, Masha (2023-12-09). "In the Shadow of the Holocaust". The New Yorker (באנגלית אמריקאית). ISSN 0028-792X. נבדק ב-2023-12-20. Michael Schaub, Masha Gessen Receives Prize Despite Controversy, Kirkus Reviews, ‏Dec. 18, 2023 (באנגלית) "Why did the Boston marathon bombers do it? An interview with Masha Gessen". The Guardian (באנגלית בריטית). 2015-05-30. ISSN 0261-3077. נבדק ב-2023-12-21.